b'\n_START_ARTICLE_\nPreprega\n_START_SECTION_\nTrebu\xc5\xa1ne preprege\n_START_PARAGRAPH_\nV trebuhu so dvoje preprege, prednje trebu\xc5\xa1ne preprege (anteriorne abdominalne aponevroze) in zadaj\xc5\xa1nje ledvene preprege (posteriorne lumbalne aponevroze._NEWLINE_Prednje trebu\xc5\xa1ne preprege se nahajajo na povr\xc5\xa1ini preme trebu\xc5\xa1ne mi\xc5\xa1ice in mejijo na zunanjo po\xc5\xa1evno trebu\xc5\xa1no mi\xc5\xa1ico, veliko in malo prsno mi\xc5\xa1ico ter \xc5\xa1iroko hrbtno mi\xc5\xa1ico._NEWLINE_Zadaj\xc5\xa1nje ledvene preprege se prekrivajo mi\xc5\xa1ice musculi multifidi in mi\xc5\xa1ico vzravnalko hrbtenice.\n_START_SECTION_\nDlanske in podplatne preprege\n_START_PARAGRAPH_\nDlanske preprege (palmarne aponevroze) so snopi veziva, ki potekajo \xc5\xbearkasto iz dolge dlanske mi\xc5\xa1ice proti bazi prstov, podplatne preprege (plantarne aponevroze) pa snopi veziva, ki potekajo \xc5\xbearkasto s petnice proti bazi prstov.\n_START_SECTION_\nJezi\xc4\x8dna in nebna preprega\n_START_PARAGRAPH_\nJezi\xc4\x8dna preprega (aponevroza jezika) je plast veziva pod sluznico jezika, nebna preprega (palatalna aponevroza) pa vezivna plo\xc5\xa1\xc4\x8da, ki se nara\xc5\xa1\xc4\x8da na zadaj\xc5\xa1nji del trdega neba in je pripenjali\xc5\xa1\xc4\x8de mi\xc5\xa1ic mehkega neba.\n_START_SECTION_\nPreprege pernatih mi\xc5\xa1ic\n_START_PARAGRAPH_\nPernate mi\xc5\xa1ice (pri njih vlakna potekajo v razporeditvi, ki spominja na pero) so obi\xc4\x8dajno pritrjene na dve prepregi. Mi\xc5\xa1i\xc4\x8dna vlakna pernatih mi\xc5\xa1ic povezujejo obe prepregi, le-ti pa se nato nadaljujeta v kito, ki je pritrjena na kost. Podobno kot kite se preprega razteza zaradi sil, ki se prenesejo iz pritrjene pernate mi\xc5\xa1ice, ter tako absorbira energijo ter jo kot vzmet ob razbremenitvi spet odda.'